Իրականում ինտերնետի ազդեցությունը ուղիղ համեմատական է նրան, թե ինչպես ենք մենք օգտվում ցանցից: Թերեւս ես կարող եմ մեծ համեմատական գիծ տանել իմ կյանքի օրինակով՝ մինչեւ ինտերնետը եւ հետո: Սկսել եմ ինտերնետից նորմալ օգտվել այն տարիներին, երբ ֆեյսբուքը դեռ գոյություն չուներ, էլ չեմ ասում օդնօկլասսնիկի մասին: Կային բառարաններ, հանրագիտարաններ, որոնցից օգտվելը քեզնից մի քանի անգամ քիչ ժամանակ էր պահանջում, քան մեր «մանկության հին սովետական կանաչ հանրագիտարանները»: Ամեն հարցի շուրջ կար բազմակողմանի, չխմբագրված տեղեկատվություն: